Airfryeriä ostavan on syytä pohtia muutamia ominaisuuksia ja vaihtoehtoja ennen kauppaan marssimista.
Ensinnäkin kannattaa valita itselle sopiva malli. Korilliset airfryerit ovat yleensä hiukan terveellisempiä, sillä ne saavat eroteltua rasvan pois ruuasta. Toisaalta korillisen keittimen sisällä olevia ruokia ei voi tarkistaa avaamatta sitä ja päästämättä kylmää ilmaa sisään.
Kulhomainen rakenne sekä miniuuni taasen mahdollistavat ruuan tarkkailun. Tämä pitää esimerkiksi lihasta tihkuvan liemen ruuassa, jolloin lopputulos on maukas mutta hieman epäterveellisempi.
On myös syytä huomioida laitteen maksimikapasiteetti. Ison perheen kannattaa hankkia vähintään 6-litrainen malli, kun taas yhden tai kahden ihmisen taloudessa pärjätään vaivatta 2,5-litraisella airfryerillä. Osa malleista sisältää useamman korin tai lohkon, jolloin voi valmistaa pariakin ruokaa kerralla.
Kannattaa vielä mittailla omaa keittiötasoa ja sen suomaa tilaa. Monet laitteet mahdollistavat usean erilaisen ruuanlaittotavan, jolloin airfyer voi korvata vempaimen tai useammankin. Toisaalta ilmafriteerauskeitin voi olla hyvin kookas, joten se voi viedä turhankin paljon tilaa pienessä keittiössä.
Aivan lopuksi on syytä miettiä älyominaisuudet sekä muut erikoisuudet. Älykkäimpiä keittimiä voi hallita esimerkiksi puhelimella, jolloin ei tarvitse olla jatkuvasti keittiössä näpertelemässä ruuan kanssa.